laion/Wikipedia-Exotic huggingface dataset:
דה טומאזו פנטרה

דה טומאזו פנטרה (באיטלקית: De Tomaso Pantera) היא מכונית-על בתצורת מכונית ספורט, מתוצרת "דה טומאזו" (שם מלא: "De Tomaso Modena SpA") האיטלקית אשר יוצרה בין השנים 1971–1994. זה הדגם הפופולרי של היצרנית, עם 7,258 יחידות שיוצרו במשך יותר מעשרים שנה. תאוצת דגם "דה-טומאסו פנטרה" היא בין 0-97 קמ"ש היא 5.5 שניות. "פנטרה" - יוצר בין השנים 1970-1980 "פנטרה GTSi" - יוצר בין השנים 1990-1993 "פנטרה GT5" - יוצר בין השנים 1972-1991 "פנטרה GT5-S" - יוצר בין השנים 1985-1991 "פנטרה GTS" - יוצר בין השנים 1972-1991 "פנטרה GTS" - יוצר בין השנים 1972-1991 "פנטרה L" - יוצר בין השנים 1972-1991, (יוצר מאוגוסט 1972 כמודל "1972½" אשר הוגדר "מודל לוקסוס" (luxury) "פנטרה SI" - יוצר בין השנים 1991-1993 "פנטרה SI Targa" - יוצר בין השנים 1993-1994 "דה טומאזו פנטרה" "דה טומאזו פנטרה" "דה טומאזו פנטרה" "דה טומאזו פנטרה" - מבט לתא הנהג "דה טומאזו פנטרה" סדרה "9000" - מבט לתא הנהג "דה טומאזו פנטרה" "דה טומאזו פנטרה" דגם "GT5" "דה טומאזו פנטרה" דגם "GT5" "דה טומאזו פנטרה" דגם "GT5-S" "דה טומאזו פנטרה" דגם "GT5-S" "דה טומאזו פנטרה" דגם "GTS" "דה טומאזו פנטרה" דגם "L" "דה טומאזו פנטרה" - מבט למנוע בקרת עוצמת שמע - מנוע "דה טומאזו פנטרה" דה טומאזו ואלה-לונגה דה טומאזו Deauville דה טומאזו Mangusta דה טומאזו 505/38 דה טומאזו לונגצ'אמפ מדיה וקבצים בנושא דה טומאזו פנטרה בוויקישיתוף דה טומאזו פנטרה, סרטון באתר יוטיוב "דה-טומאסו פנטרה" hagerty.com/articles-videos/articles/2016/12/16/de-tomaso-pantera-value "דה טומאזו פנטרה" the-detomaso-pantera-is-the-vintage-supercar דה טומאזו פנטרה – הקאמבק? אוטו, דני שטיימן, 1 באפריל 2008 "דה טומאזו פנטרה" hemmings.com/magazine/hsx/2010/04/De-Tomaso "דה טומאזו פנטרה" topspeed.com/cars/detomaso/1971-1991-de-tomaso-pantera "דה טומאזו פנטרה דגם "SI" - תמונה speed8classics.com/sold-classic-car/229/de-tomaso-pantera-si
אוט טאנק

אוט טאנק (באסטונית: Ott Tänak, נולד ב-15 באוקטובר 1987) הוא נהג מרוצי ראלי אסטוני המתחרה באליפות העולם בראלי עבור קבוצת יונדאי מוטורספורט. זכה באליפות בעונת 2019. טאנק החל את קריירת המרוצים באליפות אסטוניה בראלי וזכה בתואר בשנים 2008 ו-2009. בראלי פורטוגל של עונת 2009 ערך את הבכורה באליפות העולם בראלי וסיים במקום ה-20. באותה השנה נכלל בתוכנית "Pirelli Star Driver", דבר שהקנה לו זכות להשתתפות בשישה מרוצים בעונת 2010 של אליפות העולם. בראלי פינלנד וראלי בריטניה רשם ניצחונות בקטגוריית ה-PWRC ובראלי צרפת סיים במקום השני בקטגוריה. בעונת 2011 התחרה בשבעה מרוצים כשהוא נוהג בפורד פיאסטה S2000 בקבוצת MM MotoSport. בראלי מקסיקו, המרוץ הראשון בו השתתף בעונה, סיים במקום השלישי בקטגוריית ה-SWRC ובמקום העשירי בדירוג הכללי וצבר נקודת אליפות ראשונה. בראלי איטליה סיים במקום השביעי הכללי ורשם ניצחון ראשון בקטגוריה. את היום הראשון של ראלי יוון סיים כמוביל, אך התהפכות בסטייג' הפותח של היום השני אילצה אותו לפרוש. צמד ניצחונות בגרמניה וצרפת הציבו אותו במקום השני בקטגוריה לקראת מרוץ סיום העונה, בפער של 6 נקודות מיוהו האנינן המוביל. בסטייג' הפותח של ראלי ספרד פגע בסלע. בשל הפגיעה נאלץ להתחיל מחדש את המרוץ, אך איבד את הסיכוי לזכות באליפות. במרוץ סיום העונה התחרה עבור קבוצת אם ספורט, בה חתם לקראת עונת 2012, עונתו המלאה הראשונה באליפות. ההישג הטוב בעונה הושג בראלי איטליה אותו סיים במקום השלישי. פודיום ראשון בקטגוריה הבכירה. את העונה סיים במקום השמיני בדירוג הכולל. בעונת 2013 עזב את קבוצת אם ספורט ונותר ללא קבוצה באליפות העולם. במהלך השנה התחרה באליפות אסטוניה, אותה סיים במקום השני. לקראת עונת 2014 עבר להתחרות עבור קבוצת DMACK בקטגוריית WRC2 והתחרה בשני מרוצים בקטגוריה הבכירה עבור אם ספורט. לאחר שנה בקטגוריה המשנית שב להתחרות בקבוצת אם ספורט כמחליפו של מיקו הירבונן. במהלך העונה הצליח לשחזר את הישגו הטוב ביותר, כשסיים שלישי בראלי פולין. לקראת עונת 2016 שב לקבוצת DMACK. בראלי פולין היה קרוב להשיג ניצחון ראשון, אך טעות בסטייג' הלפני אחרון איפשרה לאנדריאס מיקלסן לנצח את המרוץ בעוד טאנק מסיים שני. בהמשך העונה סיים במקום השני גם בראלי בריטניה. עונת 2017 היוותה עונת פריצה. טאנק שב לקבוצת אם ספורט לצידו של סבסטיאן אוז'ייה. את העונה פתח עם מקום שלישי במונקו ומקום שני בשוודיה והוסיף פודיום שלישי בארגנטינה. בראלי איטליה השיג ניצחון ראשון בקריירה ובראלי גרמניה הוסיף את השני. את העונה סיים במקום השלישי אחרי אוז'ייה ותיירי נויביל. מעברי הקבוצות המשיכו גם לקראת עונת 2018 בה חתם בקבוצת טויוטה. מדיה וקבצים בנושא אוט טאנק בוויקישיתוף אתר האינטרנט הרשמי של אוט טאנק אוט טאנק, ברשת החברתית פייסבוק אוט טאנק, ברשת החברתית אקס (טוויטר) A TEAM WITH POTENTIAL: M-SPORT CONFIRM EVANS AND TÄNAK TÄNAK TRIUMPHS WITH RALLY POLAND PODIUM Tänak uncertain of 2016 plans, WRC.com, 17 November 2015 Rally Poland: Mikkelsen snatches victory after Tanak error, Autosport, 16 July 2016 Rally GB: Volkswagen's Sebastien Ogier claims fourth win in Wales, Autosport, 30 October 2016 Sunday in Italy: Tänak claims first win, WRC.com, 11 June 2017 Sunday in Germany: Second success for Tänak, WRC.com, 2August 2017 Toyota signs Ott Tanak from M-Sport for 2018 WRC season, Autosport, 18 October 2017
קורנרסטון און-דימנד

קורנרסטון און-דימנד (באנגלית: Cornerstone OnDemand) היא חברת תוכנה אמריקאית לניהול משאבי אנוש. מטה החברה יושב בסנטה מוניקה, קליפורניה. החברה נוסדה בשנת 1999 על ידי שלושה שותפים, אדם מילר (המשמש גם כמנכ"ל החברה), פרי וולאק וסטיבן סימור, ונקראה בתחילה CyberU. בשנת 2007 היא גייסה 32 מיליון דולר בסבב גיוס ראשון שהובל על ידי שתי קרנות: Bessemer Venture Partners ו Bay Partners. בשנת 2011 החברה גייסה 136.5 מיליון דולר בהנפקה ראשונית לציבור בבורסת הנאסד"ק (IPO). בשנת 2021 נרכשה החברה על ידי קרן השקעות פרטיות Clearlake Capital Group. ב- 2012 היא רכשה את חברת Sonar6, חברת ענן לניהול גיוס לעסקים קטנים ב 14 מיליון דולר. באוקטובר 2014 היא רכשה את חברת Evolv, חברה לניתוח נתונים ב 42.5 מיליון דולר. לקורנרסטון יש אלפי לקוחות בניהם: Hitachi, Princess Cruise lines, Ohio State University and Fruit of the Loom ועשרות מיליוני משתמשים ב 191 מדינות בכ-40 שפות. ב-2017 נבחרה החברה לאחת מ-25 מקומות העבודה הטובות ביותר לעבוד בהם באזור מפרץ סן פרנסיסקו. לקורנרסטון קרן חדשנות שמשקיעה בחברות סטרט אפ בתחום משאבי אנוש. היא השקיעה עד כה במספר חברות ביניהם: One Month, Rallyteam, Strive וWorkpop. החברה מפתחת ומשווקת מספר מודולים שבנויים על בסיס הפלטפורמה של קורנרסטון. ניהול תיקי עובדים (HR Core) ניהול גיוס וקליטת עובדים (Recruitment) מערכת לניהול למידה (LMSׂׂׂ) הערכת עובדים (Performance) לחברה יש פלטפורמת פיתוח המיועדת בעיקר לאינטגרציות הנקראת Cornerstone Edge. מנכ״ל קורנרסטון ישראל משנת 2007, שנת הקמת החברה בישראל, הוא אורן יצחקי. לקורנרסטון פעילות בישראל המיוצגת על ידי חברת מטריקס וטלנטק. החברה מחזיקה מרכז פיתוח ותמיכה ברמת החייל בתל אביב. בין לקוחותיה בישראל: חברת השילוח UPS, נובל אנרג'י ECI, NICE . אתר האינטרנט הרשמי של קורנרסטון און-דימנד קורנרסטון און-דימנד, באתר Crunchbase (באנגלית) קורנרסטון און-דימנד, באתר EDGAR של הודעות ל-SEC (באנגלית) "A Cornerstone of the Cloud". Real Money (באנגלית אמריקאית). "UPDATE 1-Cornerstone OnDemand raises $136.5 mln in IPO". Reuters. 2011-03-17. "The 25 Best Workplaces in the Bay Area". Fortune (באנגלית). Cornerstone OnDemand Invests In Four Companies - socaltech.com, www.socaltech.com Edge, www.cornerstoneondemand.co.uk "מטריקס תייצג בישראל את פתרון Cornerstone לניהול משאבי אנוש בענן". אנשים ומחשבים. 2015-03-09. נבדק ב-2018-02-16. "מטריקס הטמיעה מערכת HR של CornerStone בנובל אנרג'י". אנשים ומחשבים. 2016-05-16. נבדק ב-2018-02-16. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קורנרסטון און-דימנד".
אונטרוולדן

אונטרוולדן (Unterwalden) הוא השם הישן לאזור בו נמצאים כיום שני קנטונים במרכז שווייץ, דרומית לימת ארבעת הקנטונים. הוא מכיל שני חצאי-קנטונים; חלק עליון, אובוולדן, וחלק תחתון, נידוולדן. אונטרוולדן היה אחד משלושת המשתתפים באיחוד ב-1291 עם אורי ושוויץ, מה שנחשב למקור הקונפדרציה השווייצרית. אונטרוולדן, באתר אנציקלופדיה בריטניקה (באנגלית) ערך זה הוא קצרמר בנושא היסטוריה ובנושא גאוגרפיה של שווייץ. אתם מוזמנים לתרום לוויקיפדיה ולהרחיב אותו.
יששכר אצראף

הרב יששכר אצראף (1817–1892) היה ראש ישיבה, אב בית דין ורבה של סלא שבמרוקו, ובסוף ימיו מנהיג העדה המערבית בירושלים ואב בית הדין שלה. נולד בסלא שבמרוקו בשנת 1817 (ה'תקע"ז). כשבגר, שימש כראש ישיבה מקומית, והעמיד תלמידים רבים, שחלקם הפכו לרבנים מפורסמים, ואחד מהם היה הרב רפאל אנקאווה, שגם נישא בהמשך לבתו. לאורך המחצית השנייה של המאה ה-19, שימש הרב אצראף כרבה הראשי של סלא, כמנהיגה הרוחני, וכאב בית הדין המקומי. בתקופה זו קיים גם קשרים הדוקים עם נכבדים ואישי דת מוסלמיים, שאיתם היה נפגש ומקריא לפניהם את ספרי הרמב"ם, ומקיים עמם דיונים בנוגע לדתם. את השנים האחרונות של חייו רצה הרב אצראף לבלות בארץ ישראל, אולם בני הקהילה ביקשו שלא יעזבם. לבסוף, הצליח לשכנעם שברצונו לעלות לקבר אביו שבסטאת, ומשם המשיך לארץ ישראל. בשנת 1880 (ה'תר"ם) הגיע לירושלים, והשתכן בה. עם הגעתו, החל להיות מעורה בפעילות ציבורית בעיר, ואת תפקידיו כמנהיג בסלא החל למלא תלמידו וחתנו רבי רפאל אנקאווה. לאחר פטירת מנהיג העדה המערבית בירושלים, הרב רפאל אלעזר בן טובו, מונה הרב אצראף לשמש תחתיו כמנהיג העדה וכאב בית הדין שלה. בשנות כהונתו, זכו אנשי העדה לרווח כלכלי, וענייני העדה התנהלו ללא מחלוקות. הלך לעולמו ב-19 באוגוסט 1892 (כ"ו באב ה'תרנ"ב), ונקבר בהר הזיתים. את מקומו בהנהגת העדה המערבית החליפו הרבנים משה מלכא ונחמן בטיטו. מצבת קברו, שבמשך השנים ניזוקה, חודשה והוחלפה באמצע העשור השני של המאה ה-21. נכדו היה הרב מיכאל יששכר אנקווה. תולדות חייו, באתר issuu, עמ' 27–32 קנת ל' בראון, מלאח ומדינה, עמ' 45 עלון תפארת אבות, עמ' 4, בתוך תולדות חייו של הרב רפאל אנקווה כרטיס נפטר באתר הר הזיתים יעקב ברנאי, רבני ופרנסי העדה המערבית בסוף המאה הי"ט, בתוך הספר יהודי צפון־אפריקה וארץ ישראל, באתר מורשות מרוקו לעיתים "אסרף" או "אצרף" לפע אברהם אלמליח, עזב את מרוקו בשנת 1875
אל-חילה

אל-חילה (בערבית: الحيلة) הוא כפר פלסטיני הממוקם בנפת חברון, שמונה ק"מ מדרום לחברון. הכפר נמצא בדרום הר חברון. לפי נתוני הלשכה הפלסטינית המרכזית לסטטיסטיקה, בשנת 2007 מנתה אוכלוסיית הכפר 1,277 תושבים. Welcome To al-Heila Survey of Western Palestine, Map 21: IAA, Wikimedia commons Al Heila Village (Fact Sheet) Al Heila Village Profile Al Heila Village Area Photo The priorities and needs for development in Al Heila village based on the community and local authorities’ assessment ערך זה הוא קצרמר בנושא יישובים ברשות הפלסטינית. אתם מוזמנים לתרום לוויקיפדיה ולהרחיב אותו.
מג'ד (כפר)

מג'ד (בערבית: خربة المجد) הוא כפר פלסטיני הממוקם שמונה עשרה ק"מ דרומית מערבית לחברון. הכפר נמצא בנפת חברון בדרום יהודה ושומרון. לפי נתוני הלשכה הפלסטינית המרכזית לסטטיסטיקה, האוכלוסייה מנתה 1,925 תושבים בשנת 2007. בשנת 1883 תיאר "סקר ארץ ישראל המערבית" את המקום, כ"מערות, בורות, ופיר, אשר נראה שקפלה עמדה שם". Welcome To Khirbat al-Majd Survey of Western Palestine, Map 21: IAA, Wikimedia commons Al Majd Village (Fact Sheet), המכון למחקר יישומי - ירושלים (ARIJ) Al Majd Village Profile, ARIJ Al Majd Village Area Photo, ARIJ The priorities and needs for development in Al Majd village based on the community and local authorities’ assessment, ARIJ ערך זה הוא קצרמר בנושא יישובים ברשות הפלסטינית. אתם מוזמנים לתרום לוויקיפדיה ולהרחיב אותו.
אום אל-ח'יר

אום אל-ח'יר (בערבית: أم الخير; בתעתיק מדויק: אם אלח'יר) הוא כפר פלסטיני הממוקם בנפת חברון שבמרכז חבל יהודה. הוא מאוכלס על ידי 36 משפחות, המונות יחד כ-200 בני אדם. בשנת 1883 תואר מקום הכפר ב"סקר ארץ ישראל המערבית" כ"ערימות של אבנים" במקום שאז היה נקרא ראג'ם אום ח'יר. פלסטינים שישראל גירשה מתל ערד התיישבו במקום ב-1962, לאחר שרכשו את הקרקע מתושבי הכפר הפלסטיני יטא. ב-1981 הוקמה סמוך לכפר ההתנחלות כרמל. ב-5 בינואר 2022 הגיעה לכפר משאית גרר בשירות משטרת ישראל להחרים מכוניות פלסטיניות ללא רישוי. אחת מהן דרסה את סלימאן האדלין, שעה שהפגין במקום והפקירה אותו בצד הדרך. הוא מת מפצעיו כעבור 12 יום. מדיה וקבצים בנושא אום אל-ח'יר בוויקישיתוף Articles on Ta'ayush website Al Faqir (Umm al Kheir) Village Profile, Applied Research Institute–Jerusalem (ARIJ) The priorities and needs for development in Al Faqir (Umm al Kheir) village based on the community and local authorities’ assessment, ARIJ Survey of Western Palestine, map 21: IAA, Wikimedia commons גדעון לוי ואלכס ליבק, כלי רכב בשירות המשטרה פגע במפגין, וברח. ומה אם הקורבן היה יהודי?, באתר הארץ, 14 בינואר 2022 הגר שיזף וג'קי חורי, מת מפצעיו מפגין פלסטיני שנדרס בידי כלי רכב בשירות המשטרה, באתר הארץ, 17 בינואר 2022 ערך זה הוא קצרמר בנושא יישובים ברשות הפלסטינית. אתם מוזמנים לתרום לוויקיפדיה ולהרחיב אותו.
סטארגייט מקורות

סטארגייט מקורות (באנגלית: Stargate Origins) היא סדרת רשת אמריקאית מסוגת המדע בדיוני וההרפתקאות שהופקה כחלק מזיכיון סטארגייט של מטרו גולדווין מאייר. הסדרה מבוססת על הסרט "סטארגייט" משנת 1994 של רולנד אמריך ודין דבלין וסדרת ההמשך "סטארגייט SG-1". הסדרה הוכרזה ב-20 ביולי 2017 בכנס קומיק-קון, סן דייגו לציון 20 שנה ליציאת הסדרה. הסדרה כוללת 10 פרקים קצרים באורך של עשר דקות כל אחד. הסדרה מרחיבה על היקום המקורי של סטארגייט ובעיקר על סיפור מציאתו של הסטארגייט על כדור הארץ. הקרנת הבכורה של הסדרה התרחשה ב-14 בפברואר 2018 בשירות בתשלום של MGM הנקרא "סטארגייט קומאנד". הסדרה משמשת כסדרת פריקוול לסרט הקולנוע ולסדרת הטלוויזיה. קתרין לאנגפורד הצעירה נמצאת עם אביה הארכאולוג בגיזה שבמצרים, לאחר שזה האחרון חשף את מיקומו של הסטארגייט ומנסה להבין את משמעותו ותפקודו עבור המצרים הקדמונים. במהלך מלחמת העולם השנייה ובהיעדר תקציב להמשך המחקר נתקלים קתרין ואביה בקצין נאצי שחפץ בסטארגייט לשם קידום האינטרסים של גרמניה הנאצית. הקצין הנאצי לוקח את אביה דרך הסטארגייט ולמעשה שואב את קתרין למסע מפתיע בעקבות המסתורין שמאחורי הסטארגייט, במטרה להציל את אביה ואת כדור הארץ מכוחות האופל. אלי גל - קתרין לאנגפורד הצעירה קונור טריניר - פרופסור פול לאנגפורד, אביה של קתרין והארכאולוג שמצא את הסטארגייט בגיזה שבמצרים. עיילאם אוריאן - דוקטור וילהלם ברוק, קצין נאצי רם דרג, האנטגוניסט העיקרי בסדרה. פיליפ אלכסנדר - סרן ג'יימס בייל, קצין בריטי שמוצב במצרים. שוואן אלאדין - וואסיף, מקומי מצרי ומורה דרך. דניאל ראשיד - קאסוף, צעיר מכוכב אבידוס. דמותו המבוגרת של קאסוף גולמה בידי אריק אבארי בסרט הקולנוע "סטארגייט" ובעונות הראשונות של סדרת הטלוויזיה "סטארגייט SG-1". אתר האינטרנט הרשמי של סטארגייט מקורות "סטארגייט מקורות", במסד הנתונים הקולנועיים IMDb (באנגלית) "סטארגייט מקורות", באתר Rotten Tomatoes (באנגלית) "סטארגייט מקורות", במסד הנתונים הקולנועיים KinoPoisk (ברוסית) Stargate Origins Premieres Early On Stargate Command!, Gateworld, February 14th 2018 See the first photos from Stargate Origins, Amy Ratcliff, November 29th 2017
You Want It Darker (שיר)

"You Want It Darker" (מילולית: אַתָּה רוֹצֶה זֹאת אפל יותר) הוא שיר (סינגל) של המשורר והמוזיקאי הקנדי לאונרד כהן. השיר יצא לאור ב-21 באוקטובר 2016. You Want It Darker הוא שיר הנושא מתוך האלבום של כהן הנושא את אותו השם. שיר זה זיכה את האמן בפרס גראמי עבור ביצוע שיר הרוק הטוב ביותר. בשיר משלב כהן חלקים מתפילת החזן ביום הכיפורים. זהו אחד משיריו האחרונים של כהן מהאלבום שהתפרסם שבועות ספורים לפני מותו. במילות שיר זה מטיח כהן אמיתות בפני האל, לצד ציטוטים והפניות למקורות ביהדות (מוטיב הקיים גם בשירים אחרים של כהן). בשיר You Want It Darker מארח כהן את החזן ומקהלת בית הכנסת של ילדותו, בית הכנסת שער השמיים שבעיר מונטריאול. שיתוף פעולה מוזיקלי זה, שבמרכזו המלה "הנני" ולצדה מילות תפילת הקדיש, היה הדרך בה בחר כהן להיפרד מן העולם. בשנים האחרונות לפני מותו נהג כהן להתכתב עם גדעון צלרמאייר (Zellermayer Gideon), החזן בבית הכנסת אותו בנה סבו של כהן ואליו הלך כהן בילדותו. גם בתקופות עמוסות בקריירה שלו, כשהוא חווה תחייה מאוחרת בקריירה שלו וקהל רב אשר שב לנכוח בהופעותיו, הקפיד כהן להתכתב עם צלרמאייר. בחירתו של כהן לשלב בשיר את מקהלת בית הכנסת ואת צלרמאייר, מהווה גם היא הוכחה נוספת לאהבה הרבה שגילה כהן לדת היהודית, כמו גם בולטת כמעשה חריג במונחים מוזיקליים. לאורך הקריירה שלו הקפיד כהן ללהק זמרות לקולות רקע, ואילו כאן הייתה זו אחת הפעמים הבודדות בהן ביכר מקהלת בית כנסת כל-גברית על פני שירת נשים. מאוחר יותר ציווה כהן כי צלרמאייר יערוך את טקס הלוויה שלו. בשיר נעשה שימוש בקדימון של משחק הווידאו Assassin's Creed Origins בשנת 2017, וכמו כן בסיום הפרק השלישי של העונה השלישית של תוכנית הטלוויזיה "מיליארדים" ועוד. במלאת שנה לפטירתו של כהן, עלה בלובי מוזיאון העם היהודי - בבית התפוצות מיצג המבוסס על השיר. המיצג מורכב מקטעים מתוך סרט דוקומנטרי שיצרה הטלוויזיה הקנדית בשנת 1964, ומצילום של דמויות מרכזיות בתרבות והאמנות הישראלית: אתי אנקרי, יואב קוטנר, מלך זילברשלג ועוד, שמאזינות לשיר, כשברקע קולו של לאונרד כהן. לאונרד כהן, אתה אוהב את זה אפל יותר (הנני) - לאונרד כהן בעברית, באתר הארץ, 15 בנובמבר 2016 מידע על השיר באתר מיוזיק בריינז מילות השיר באתר MetroLyrics Greene, Andy. "Hear Leonard Cohen's Mesmerizing New Song 'You Want It Darker'". Rolling Stone. נבדק ב-23 בספטמבר 2016. {{cite web}}: (עזרה) Petridis, Alexis (20 באוקטובר 2016). "Leonard Cohen: You Want It Darker review – still changing, still full of life". The Guardian. {{cite news}}: (עזרה) "60th Grammy Nominees". Grammy.com. נבדק ב-28 בנובמבר 2017. {{cite web}}: (עזרה) הנני, הנני: מחווה ללאונרד כהן בבית התפוצות במלאת שנה למותו, באתר bh.org.il, ‏נובמבר 2017 יניב חלילי, "הנני, אליעזר": התכתובות היהודיות של לאונרד כהן, באתר ynet, 2 ביוני 2017
סוף הפאקינג עולם (סדרת טלוויזיה)

סוף הפאקינג עולם (באנגלית: The End of the F***ing World) היא סדרת טלוויזיה בריטית במתכונת קומדיה שחורה המבוססת על רומן באותו שם מאת צ'ארלס פורסמן. הסדרה מבוססת על המיני-קומיקס של פורסמן "סוף הפאקינג עולם", ומספרת על ג'יימס (אלכס לות'ר), בן 17 שמאמין שהוא פסיכופת, ואליסה (ג'סיקה ברדן), חברתו המרדנית לכיתה הרואה בג'יימס הזדמנות להימלט מחייה שלה. ג'יימס הוא נער בן 17 שמאמין שהוא פסיכופת. הוא הורג חיות כתחביב, אבל מתחיל להשתעמם מהתחביב. הוא מחליט שהוא רוצה לנסות להרוג בן אדם. הוא מחליט שהוא רוצה להתנסות על אליסה, בת כיתתו בת 17, מרדנית, עם בעיות משלה. היא מציעה שהם יברחו יחד, בתקווה להרפתקה הרחק ממשפחתה הסוערת, וג'יימס מסכים כשבכוונתו למצוא הזדמנות לרצוח אותה. הם יוצאים לטיול דרכים ברחבי אנגליה, ומפתחים מערכת יחסים תוך סדרה של היתקלויות בדרכם. אלכס לות'ר בתפקיד ג'יימס, נער בן 17 שמאמין שהוא פסיכופת. ג'ק ויאל מגלם את ג'יימס הצעיר. ג'סיקה בארדן בתפקיד אליסה, נערה מרדנית. הולי ביצ'י מגלמת את אליסה הצעירה. ג'מה וילן בתפקיד יוניס נון, בלשית החוקרת את הרצח של קלייב. וונמי מוסקו בתפקיד טרי דארגו, שותפתה הנוקשה של יוניס במשטרה. סטיב אורם בתפקיד פיל, אביו של ג'יימס. כריסטין בוטומלי בתפקיד גוון, אמה של אליסה. נאווין צ'אודרי בתפקיד טוני, אביה החורג של אליסה. בארי וורד בתפקיד לזלי פולי, אביה סוחר הסמים של אליסה. קיירסטון וורינג בתור דבי, החברה לשעבר של לזלי שעמו יש לה ילד. ג'ף בל בתור מרטין, איש משפחה שנותן לג'יימס ואליסה טרמפ. אלכס סוייר בתור טופר, נער צעיר שאליסה פוגשת, היא מזמינה אותו לשכב איתה אך לאחר מכן דוחה אותו. ג'ונתן אריס בתור ד"ר קלייב קוך, סופר, פרופסור, רוצח סדרתי של נשים, ג'יימס רוצח אותו. איילין דייוויס בתור פלורה, אמו של קלייב. ארל קייב בתור פרודו, עובד אומלל בתחנת דלק. פליסיטי מונטגיו מנהלת תחנת הדלק. אלכס בקט כג'ונו, אחד הלקוחות של לזלי. ליאון אנור כאמיל, מאבטח בחנות שאליסה נתפסה גונבת בו. מאט קינג בתור בלש שג'יימס ניגש אליו לספר על אמו שהתאבדה. קלי הריסון כאמו המתה של ג'יימס. זרינה אימסרוביק בתור האח התינוק של אליסה. התוכנית בעלת שמונה הפרקים שודרה בבריטניה ב-All 4 (פלטפורמת הוידאו על פי דרישה של ערוץ 4) ב-24 באוקטובר 2017, ובנטפליקס העולמית ב-5 בינואר 2018. ב-21 באוגוסט 2018 אושר שהסדרה תמשיך לעונה שנייה, וב-5 בנובמבר 2019 עלתה העונה השנייה לשידור בנטפליקס. לפני עליית העונה השנייה, קובל הודיעה שאין בכוונתה ליצור עונה שלישית לסדרה. הסדרה מבוססת על המיני-קומיקס של פורסמן "סוף הפאקינג עולם", אשר הפך לספר בשנת 2013. יוצר הסדרה ג'ונתן אנטוויסט יצר איתו קשר על יצירת סרט, אך במקום זאת החליט על יצירת סדרת טלוויזיה. זה מה שחסר לי עכשיו (סדרת טלוויזיה) מדיה וקבצים בנושא סוף הפאקינג עולם בוויקישיתוף אתר האינטרנט הרשמי של סוף הפאקינג עולם (באנגלית) סוף הפאקינג עולם, ברשת החברתית פייסבוק סוף הפאקינג עולם, ברשת החברתית אקס (טוויטר) סוף הפאקינג עולם, ברשת החברתית אינסטגרם "סוף הפאקינג עולם", במסד הנתונים הקולנועיים IMDb (באנגלית) "סוף הפאקינג עולם", באתר נטפליקס "סוף הפאקינג עולם", באתר Rotten Tomatoes (באנגלית) "סוף הפאקינג עולם", באתר Metacritic (באנגלית) "סוף הפאקינג עולם", במסד הנתונים הקולנועיים KinoPoisk (ברוסית)
רוברט ויטאקר

רוברט ויטאקר (נולד ב-1952) הוא עיתונאי ומחבר ספרי עיון אמריקני, הכותב בעיקר על רפואה ועל פסיכיאטריה. ויטאקר היה כתב לנושאי רפואה בעיתון "אלבני טיימס יוניון" במדינת ניו יורק מ-1989 עד 1994. ב-1992 התקבל לתוכנית המלגות המיוחדת לעיתונאים מומחים לצורך העמקת מחקרם במסגרת המכון הטכנולוגי של מסצ'וסטס. לאחר מכן הפך לאחראי על פרסומי בית הספר לרפואה של אוניברסיטת הרווארד. בשנת 1994 ייסד חברת הוצאה לאור סנטר-ווטש שסקרה את שדה הניסויים הקליניים. החברה נרכשה על ידי תאגיד תומסון בשנת 1998. ב-2001 כתב את ספרו הראשון Mad in America על מחקרים פסיכיאטריים ועל תרופות. ב-2002 פרסם ב-USA Today את המאמר "תרופות פסיכיאטריות עלולות לחבל בהחלמה". ב-2004 פרסם מאמר בכתב העת Medical Hypotheses שכותרתו "המקרה של תרופות אנטי-פסיכוטיות: 50 שנה של פגיעה העולה על התועלת". ב-2005 פרסם בכתב העת Ethical Human Psychology and Psychiatry את מחקרו "אנטומיה של מגפה: תרופות פסיכיאטריות ועלייתן המפליאה של מחלות הנפש באמריקה". ב-2008 הופיע בסרט Take These Broken Wings: Recovery from Schizophrenia Without Medication העוסק בבעייתיות של מתן תרופות בטיפול במחלות הנפש. ב-2010 הוציא לאור את ספרו אנטומיה של מגפה. הספר זכה בפרס יוקרתי לעיתונאות חוקרת לשנת 2010. הספר חוקר מדוע מספר חולי הנפש באמריקה עולה בהתמדה חרף מה שמכונה המהפכה הפסיכו-פרמקולוגית. התזה העיקרית של ויטאקר היא כי התרופות הפסיכיאטריות גורמות במקרים רבים בשימוש ממושך להחרפת הפגיעה: לנזקים בריאותיים, להתכווצות נפח המוח ולרגישות יתר להתקפים נוספים. למרות תוצאות אלה בכמה מחקרים בולטים בשנות ה-70 וה-80 החלו חברות התרופות כגון אלי לילי, יחד עם האיגוד הפסיכיאטר האמריקני לקדם תרופות אלה באופן אגרסיבי יותר. פסיכיאטרים אקדמיים בולטים רבים פעלו כמובילי דעה מרכזיים בחברות התרופות וקיבלו מיליוני דולרים. ב-2015 הוציא לאור עם ליסה קוסגרוב את הספר Psychiatry Under the Influence - Institutional Corruption, Social Injury, and Prescriptions for Reform. מייסד אתר האינטרנט Mad in America. האקטיביסטית הישראלית דליה וירצברג-רופא פרסמה באתר זה שני מאמרים עד כה. מדיה וקבצים בנושא רוברט ויטאקר בוויקישיתוף רוברט ויטאקר, ברשת החברתית Goodreads נדן פלדמן, נכנסתם לדיכאון? חכו רגע לפני שאתם מסתערים על הציפרלקס, דה מרקר, 13 בינואר 2018 נדן פלדמן, יו"ר איגוד הפסיכיאטריה: רצוי להפחית מינון של תרופות, דה מרקר, 24 בינואר 2018 תורגם לעברית דף הספר בהוצאת פוקוס נימוקי השופטים למתן הפרס
יואב ולינסקי

יואב ולינסקי (נולד בשנת 1988) הוא שחיין פאראלימפי ישראלי, סגן אלוף אירופה בשחייה (איינדהובן 2014), במשחה ל-400 מטר חופשי. ייצג את ישראל בשתי אולימפיאדות נכים (לונדון 2012 וריו דה ז'ניירו 2016). בגיל שנה התגלתה אצל ולינסקי נזק מוחי שנגרם ככל הנראה מחוסר אספקת חמצן במהלך הלידה וגרם לשיתוק חלקי בגפיים הימניות. כחלק מתהליך השיקום החל לשחות בגיל שנתיים באיל"ן רמת גן בהדרכתה של מרגלית זוננפלד. בשנת 2000 עבר עם משפחתו לריברסייד, קליפורניה, ארצות הברית, בעקבות הפוסט דוקטורט של אימו ושם נחשף לשחייה תחרותית ולשחיינים נכים ששוחים באותה קבוצה עם שחיינים "רגילים". הוא התאמן לצידו של רודי גרסיה טולסון (אנ') קטוע 2 רגליים מעל הברך, פעמיים ברציפות אלוף פאראלימפי בשחייה ואיש ברזל. לאחר חזרתו מארצות הברית בשנת 2002 התאמן ולינסקי במועדון איל"ן רמת גן במקביל לאימונים בקבוצת מכבי פארק מים רעות. בשנת 2005 עבר להתאמן בבית הלוחם תל אביב בהדרכתו של נח רם שם הוא מתאמן עד היום. בשנת 2007 התגייס ללהק מודיעין של חיל האוויר בהתנדבות. באליפות אירופה בשחייה שנערכה בברלין, גרמניה בשנת 2011 זכה ולינסקי במדליית ארד, במשחה ל-200 מטר מעורב אישי בתוצאה של 3:05.99 דקות. במשחקים הפאראלימפיים לונדון (2012) סיים ולינסקי במקום תשיעי במשחה ל-100 מטר חזה בתוצאה של 1:34.31 דקות, פעמיים במקום 11, במשחה ל-200 מטר מעורב אישי בתוצאה של 3:03.88 דקות ובמשחה ל-100 מטר גב בתוצאה של 1:34.12 דקות ובמקום 14 במשחה ל-100 מטר חופשי בתוצאה של 1:14.65 דקות. באליפות אירופה בשחייה שנערכה באיינדהובן, הולנד באוגוסט 2014 זכה ולינסקי בשתי מדליות, כסף וארד. מדליית כסף, במשחה ל-400 מטר חופשי בתוצאה של 5:43.07 דקות. מדליית ארד, במשחה ל-200 מטר מעורב אישי בתוצאה של 3:01.76 דקות. באליפות אירופה בשחייה שנערכה בפונשל, פורטוגל במאי 2016 זכה ולינסקי בשתי מדליות ארד, במשחה ל-50 מטר פרפר בתוצאה של 39.14 שניות ובמשחה ל-200 מטר מעורב אישי בתוצאה של 3:00.04 דקות. במשחקים הפאראלימפיים ריו דה ז'ניירו (2016) סיים ולינסקי במקום שביעי במשחה ל-200 מטר מעורב אישי בתוצאה של 2:59.08 דקות, בשלב המוקדמות הוא קבע תוצאה של 2:57.68 דקות ועלה למשחה הגמר מהמקום השישי. נוסף לכך הוא סיים במקום עשירי במשחה ל-100 מטר חזה בתוצאה של 1:34.36 דקות, במקום 12 במשחה ל-100 מטר גב בתוצאה של 1:32.37 דקות ובמקום 15 במשחה ל-100 מטר חופשי בתוצאה של 1:14.59 דקות. נוסף לכך, הוא השתתף במשחה שליחים משולב (2 שחייניות ו-2 שחיינים) 4x50 מטר חופשי ביחד עם איאד שלבי, אראל הלוי וענבל פיזרו. הרביעייה הישראלית הגיעה לשלב הגמר אך פסלה וסיימה במקום שביעי. בשלב המוקדמות היא סיימה במקום שביעי בתוצאה של 3:10.00 דקות. ולינסקי בוגר תואר ראשון במדעי המחשב במכללה למנהל משנת 2015 ועובד כאלגוריתמיקאי בתחום הראייה הממוחשבת. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) [1] ראו כאן ראו כאן ראו כאן